kardosdrur/scandi-wiki huggingface dataset:
Ulcinj

Ulcinj er en by i Montenegro. 

Byen Ulcinj er en af de ældste byer på Adriaterhavskysten. Arkæologiske udgravninger viser, at den præhistoriske Ulcinj har tilhørt illyrene. Den gamle by er grundlagt i det 5. århundrede f.Kr. og hed Colchinijum. Byen havde den største fremgang i tiden under den frie stat Illyrien. I det 2. århundrede f.Kr. blev byen overtaget af romerne fra den illyrske stamme Olcinijats (i 163 f.Kr.) og det gamle Colchinijum blev til Olchinijum og fik status som Opida civium romanorum – en by med særligt privilegium, og senere fik den status som Municipia – en by med selvstændig status. Med sin gode geografiske beliggenhed og det milde klima har byen altid været mål for de forskellige besættelsesmagter.

Bymurene er tit blevet ødelagt under krigene og rejst igen efter dem. Ulcinj var en af byerne som Byzans-tsaren Justinian 1. (regeringsperiode 527-565) genopbyggede, og de andre herskere tilføjede andre bygninger. Efter byen blev erobret af den serbiske grev Stefan Nemanja i året 1183, blev den en af de vigtigste kystbyer med blandet slavisk, albansk og romersk karakter.

I året 1242 nåede en horde af mongoler til bymuren efter et lynangreb, men efter en mislykket belejring af byen gav de op og til gengæld ødelagte de nabobyen Svac og dræbte alle dens indbyggere. I slutningen af det 13. århundrede genopbyggede dronning Jelena byen.

I 1423 kom byen under Venedigs beskyttelse og blev i deres magt til 1571 da tyrkerne erobrede og ødelagde den totalt. Ulcinj blev befriet fra tyrkerne den 11. januar 1878 men blev af Østrig-Ungarn givet tilbage til Montenegro den 30. november 1880.

Byer i Montenegro
Nikšić

Nikšić er en by i Montenegro med  56.970  indbyggere (2011).

Den gamle gotiske by Anagastum opstod i det 4. århundrede som romersk militærfort på stedet, hvor de vigtigste veje mødtes. Igennem århundreder blev stedet ødelagt og genopbygget og skiftede udseende og herskere. Stedet var et aktivt fort indtil tyrkernes ankomst.

Med tiden blev pladsen indenfor bymuren trang for alle dem, som søgte tilflugt her, og bebyggelse udenfor bymuren blev påbegyndt, og hermed opstod de første småbebyggelser udenfor, dvs. starten på dagens by. Byens udvikling er forbundet med fortet, selvom der i dalen eksisterede en lille romersk bebyggelse Anderba, som forsvandt sporløst, og om hvis beliggenhed der ikke findes nogen nøjagtige kilder.

Med befrielsen fra tyrkerne i 1877 kom der nye indbyggere, nye impulser, og et nyt ønske for et nyt Montenegro. Dette ønske kom til live med den første byplan i 1883 som var udfærdiget af ingeniør Josip Slade på befaling af Kong Nikola.

Efter verdenskrigene genopbyggedes de ødelagte huse og især efter den 2. verdenskrig er byen vokset til ti gange den størrelse, den havde før krigene, og byen er blevet et industricentrum i Montenegro.

Kildeangivelser 

Byer i Montenegro
Vilhelmine Caroline af Danmark

Prinsesse Vilhelmine af Danmark (født 10. juli 1747, død 14. januar 1820) var en dansk prinsesse. Hun var datter af Frederik 5. og Louise af Storbritannien og blev landgrevinde af Hessen-Kassel fra 1785 til 1803 og kurfyrstinde af Hessen fra 1803 til 1806 og igen fra 1813 til 1820.

Fødsel og opvækst 

Prinsesse Vilhelmine blev født den 10. juli 1747 på Christiansborg Slot som tredje barn og næstældste datter af Kong Frederik 5. i hans første ægteskab med Louise af Storbritannien. Allerede i sin barndom blev hun udset til at blive gift med sin fætter, prins Vilhelm af Hessen-Kassel, der var søstersøn af dronning Louise, og som under syvårskrigen (1756–1763) levede ved det danske hof.

Ægteskab 

Prinsesse Vilhelmine blev gift med Vilhelm den 1. september 1764 i Christiansborg Slotskirke. En måned efter ægteskabet holdt de deres indtog i Hanau, hovedstaden i grevskabet Hanau-Münzenberg, der var blevet udskilt af Hessen-Kassel og tildelt prins Vilhelm.

Senere liv 

Da Vilhelms far døde i 1785, tiltrådte han regeringen i Landgrevskabet Hessen-Kassel som Vilhelm 9., og Vilhelmine blev landgrevinde. I 1803 blev han ophøjet til kurfyrste og Vilhelmine blev kurfyrstinde.

Ægteskabet var ulykkeligt. Vilhelm var Vilhelmine utro og havde mange elskerinder, først og fremmest Karoline von Schlotheim, som han udnævnte til grevinde af Hessenstein. Vilhelmine selv blev af danske besøgende ved sit hof fremhævet for sin ynde, blidhed og ligefremme væsen samt sin kærlighed til Danmark og det danske sprog, som hun talte uden spor af tysk accent.

I 1806 blev Vilhelm afsat af Napoleon, og Vilhelm søgte ly på Gottorp Slot hos sin bror og svigerinde landgreve Carl og landgrevinde Louise. Vilhelmine forblev i Kassel, indtil en fransk guvernør var blevet indsat, hvorefter hun flyttede til sin datter Amalie i Gotha. Hun tilbragte de næste år i eksil, blandt andet i Slesvig og Prag. Efter slaget ved Leipzig kunne de vende tilbage til Kassel, hvor de holdt deres indtog den 21. november 1813.

Kurfyrstinde Vilhelmine døde 72 år gammel den 14. januar 1820 i Kassel.

Børn 

 Marie Frederikke (1768-1839), gift med Alexius Frederik Christian, hertug af Anhalt-Bernburg
 Caroline Amalie (1771-1848), gift med August, hertug af Sachsen-Gotha-Altenburg
 Frederik (1772-1784)
 Vilhelm 2. (1777–1847), kurfyrste af Hessen

Anetavle

Referencer

Kilder

Eksterne henvisninger 

Huset Oldenburg
Huset Hessen-Kassel
Prinsesser fra Danmark
Personer fra København
Södermanlands län

Södermanlands län er et svensk län (amt) beliggende på østkysten omtrent midt i Sverige. Det grænser op til Östergötlands län, Örebro län, Västmanlands län, Uppsala län og Stockholms län.

Større byer 
De ti største byer i Södermanlands län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Ekstern henvisning 

 Länsstyrelsen Södermanlands län
Dal

En dal er en lavning med en længderetning, som arealmæssigt kan række fra nogle få kvadratkilometer til hundreder eller tusinder kvadratkilometer. En dal er typisk et lavereliggende område omringet af højere bakker eller bjerge. Større dale betegnes ofte floddale i kraft af de større vandløb (floder), som afvander sådanne dale.

Danske dale 
 Djævlekløften
 Elverdamsdalen
 Grejsdalen

Kendte udenlandske dale 
 Death Valley (USA)
 Grand Canyon (USA)
 Great Rift Valley (Afrika)
 Indusdalen (Pakistan)
 Kongernes Dal (Ægypten)
 Lapporten (Lappland, Sverige)
 Rhônedalen fra Matterhorn til Grenoble og Lyon (Frankrig)
 San Fernando Valley (USA)
 Santa Clara Valley – "Silicon Valley" (USA)
 Loiredalen fra Nantes til Saint-Etienne (Frankrig)
 Alpenrhein fra hvor Vorderrhein og Hinterrhein mødes og 90 km frem til den munder ud i Bodensøen

Se også 
 Kløft
 Taffelbjerg
 Plateau
 Fjord
 Skrænt
 Slugt
 Wadi
 Glen - skotsk ord for dyb dal

 
Landskabsformer
Uppsala län

Uppsala län er et län (amt) beliggende i det centrale Sverige. Det grænser op til Stockholms län, Södermanlands län, Västmanlands län og Gävleborgs län.

Større byer 
De ti største byer i Uppsala län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Eksterne henvisninger 

 Länsstyrelsen i Uppsala län
 Landstinget i Uppsala län
Guldhamstere

Guldhamstere (latin: Mesocricetus) er en lille gruppe af mellemstore hamstere og er de mest kendte af hamsterne. Guldhamstere inddeles i fire arter og findes udbredt i dele af Europa og Mellemøsten.

Levevis 
Som andre hamstere har også guldhamsterne kindposer, som de bruger primært til at transportere føde hjem til deres hule, hvor de opbygger et forråd til dårligere tider. Kindposerne kan dog også bruges til at transportere andre ting som f.eks. redemateriale, og man har observeret, at de har båret unger i sikkerhed gemt i kindposerne.

Deres bo ligger under jorden, hvor de graver gangsystemer. Disse kan være rimeligt simple, men kan også være ret komplicerede systemer med mange gange og kamre. Udover selve reden vil der oftest være et forrådskammer og en toiletgang. Guldhamstere er natdyr og tilbringer det meste af dagen med at sove nede i deres huler.

Hobbydyr 
Man kan købe guldhamstere i de fleste dyrehandler landet over. Nogle har også privatavl. Ved privatavl kan man også være sikrere på, at dyret ikke er sygt eller for den sags skyld gravid. Mange oplever, at købet af én guldhamster hurtigt kan blive til flere dyr, da man ikke kan se om dyret er gravid, mens det er helt lille.

Arter

Syrisk guldhamster 
Syrisk guldhamster – Mesocricetus auratus

Den syriske guldhamster er den art, der holder som kæledyr. Den findes i dag i et stort antal farver og pelstyper.

Og så har den en interessant historie. For alle de guldhamstere, der holdes som kæledyr i dag, stammer fra kun fire dyr, der blev fanget på en mark i Syrien tilbage i 1930. De blev brugt til forskning i Israel, og efterkommere af dem kom senere til Zoological Society of London, hvorfra kæledyrsavlere i 1937 fik nogle. Senere er den fundet få gange, men disse dyr er alle blevet brugt til at forske i forskellen mellem vilde guldhamstere og de tamme dyr, men DNA-undersøgelser har vist at de alle stammer fra én hun, som var en af de fire fra 1930.

Arten lever primært i Syrien i et lille område omkring byen Aleppo, men er for nylig også konstateret lige på den anden side af grænsen til Tyrkiet.

Rumænsk guldhamster 
Rumænsk guldhamster – Mesocricetus newtoni

Den rumænske guldhamster lever kun i et begrænset område i Rumænien og Bulgarien og er totalfredet.

Tyrkisk guldhamster 
Tyrkisk guldhamster – Mesocricetus brandti
Den tyrkiske guldhamster lever, som navnet antyder, i det meste af Tyrkiet. Dog ikke i den sydøstligste del af landet hvor man har påvist den syriske guldhamster.

Kaukasisk guldhamster 
Kaukasisk guldhamster – Mesocricetus raddei

Den kaukasiske guldhamster er dårligt kendt, men lever på stepper i det nordlige Kaukasus.

Kilder/Eksterne henvisninger 
 Systema naturae 2000 (classification) – Taxon: Genus Mesocricetus

Referencer 

Hamstere
Hobbydyr
Madeline Kahn

Madeline Kahn (født 29. september 1942, død 3. december 1999) var en amerikansk skuespiller.

Hun blev født i Boston i Massachusetts.

Kahn er kendt fra mange af Mel Brooks' film, såsom Sheriffen skyder på det hele (1974), Frankenstein junior (1974) og Mel Brooks' skøre verdenshistorie (1981).

Hun spillede også med i Gene Wilders Sherlock Holmes' smarte bror (1975).

Kahn var uddannet sangerinde.

Hun døde af kræft i æggestokkene (æggestokkræft).

Udvalgt filmografi 
 Sheriffen skyder på det hele (1974)
 Frankenstein junior (1974)
 Sherlock Holmes' smarte bror (1975)
 Mel Brooks' skøre verdenshistorie (1981)
 My little pony filmen - stemme (1986)
 Nixon (1995)
 Græsrødderne - stemme (1998)

Eksterne henvisninger 
 
 
 

Skuespillere fra Massachusetts
Oscar-nominerede skuespillere
Amerikanere i 1900-tallet
Personer fra Boston
Personer døde af kræft
Hensigtsmæssighedsrådet

Hensigtsmæssighedsrådet er et ved Irans forfatning etableret organ, som har til opgave at løse konflikter mellem Irans parlament og Vogternes Råd. Det rådgiver tillige Irans religiøse leder, der udpeger alle medlemmerne. Fra oktober 2005 har rådet i et endnu uafklaret omfang fået udvidet sine beføjelser til på den religiøse leders vegne at føre tilsyn med de iranske statsorganer.

Det har siden 1998 haft tidligere præsident Akbar Hashemi Rafsanjani som formand.

Eksterne ressourcer 
 Magtstrukturen i Iran, BBC

Irans regering
Mægling
Lamentations

Lamentations er Opeths første live-dvd, der blev udgivet på forlaget Music For Nations i 2004. Den er efterfølgeren til albummet Damnation og optaget live på Shepherd's Bush Empire (et spillested i London) i 2003, hvor Opeth spiller alle sange fra Damnation-albummet og nogle sange fra albummene Blackwater Park og Deliverance. Den indeholder også en dokumentarfilm om hvordan Damnation og Deliverance blev til. Dokumentarfilmen er om begge album da de blev lavet samtidigt.

Eksterne henvisninger 
 

Musikvideoer og DVD-er
Opeth-album
Gangtok

Gangtok er hovedstaden og den største by i den indiske delstat Sikkim. Den ligger i en lavtliggende del af Himalaya på koordinaterne 27.2° N 88.4° Ø. Kendt for sine rene omgivelser og tempereret klima er denne bjergby hjem for  indbyggere og center for Sikkims turistindustri.

Eksterne henvisninger 

Byer i Sikkim
Delstatshovedstæder i Indien
Ratifikation

Ratifikation (lat. ratificatio) er en bekræftelse af en indgået international aftale/ traktat, som bringes til udførelse ved at involverede lande afleverer de relevante aftaledokumenter (et ratifikationsinstrument) på et forud aftalt sted, hvor de involverede lande har aftalt, at nævnte dokumenter skal opbevares.

Eksempelvis skal ratifikationsinstrumenterne vedrørende EU’s traktater afleveres i Rom.

Ved forhandling om internationale aftaler/traktater skal der landene imellem først opnås politisk enighed om teksterne. 

Den  politiske enighed er kun forpligtende til en vis grad og er  ikke juridisk bindende. For at en aftale eller en traktat skal blive bindende, kræves det, at involverede lande ratificerer den. 

Det vil sige, at de regeringer, som har forhandlet aftalen, endnu en gang skal acceptere aftalen, efter at denne er godkendt i landenes parlamenter i overensstemmelse med disses forfatningsmæssige bestemmelser herom. 

For eksempel kræver den danske grundlov i visse tilfælde en folkeafstemning, før regeringen kan ratificere en traktat.

Politik
Folkeret
Ratifikationsinstrument

Ratifikationsinstrument, et dokument hvor regeringer bekræfter at de vil overholde en indgået traktat.

I EU sammenhæng er det i Danmark udenrigsministeriet, som udfærdiger dokumentets tekst, og afleverer dokumentet til opbevaring i Rom efter ratificering af regeringen.

Danmarks love
Danmarks politik
Baldur's Gate: Tales of the Sword Coast

Baldur's Gate: Tales of the Sword Coast er en udvidelsespakke til computerspillet Baldur's Gate. Fire bonusområder tilføjes til kortet i Baldur's Gate: Ulgoth's Beard, en piratø, en isø, og Durlag's Tower. Disse områder indeholder yderligere opgaver og udforskning indenfor spillets hovedhandling. Derudover kan spilleren nu stige flere levels, da loftet for antal erfaringspoint er blevet løftet, kan bruge mere kraftfulde magi og bedre våben.

Se også 
 Baldur's Gate
 Baldur's Gate II: Shadows of Amn

Eksterne links 
 Sorcerer's Place (stor dækning af alle (A)D&D CRPGs) 
 

Computerspil fra 1999
Computerrollespil
Macintosh-spil
Windows-spil
Samvis Gammegod

Samvis Gammegod () er en fiktiv figur fra Ringenes Herre. Han kaldes blot Sam  blandt andre hobbitter i Herredet, hvor han arbejder som gartner for Frodo Sækker. I filmtrilogien spilles Samvis af Sean Astin.

Historie

Sam hører en af Frodo og Gandalfs samtaler om Frodos hemmelige ring og den sorte fyrste Sauron og bliver derfor, sammen med Merry og  Pippin, sendt på en rejse til Kløvedal for at aflevere Ringen.
 
Trods Sams frygt, er han alligevel klar til at gøre hvad som helst for at beskytte Frodo imod alverdens farer. Det beviser han første gang da De 4 hobbitter blev angrebet af de 9 ringånder på vindhøj, hvor Sam gør et forsøg på at redde Frodo, selvom det bliver Traver (Aragorn) der gør det. Sam redder også Frodo fra kæmpeedderkoppen Shelob og lige efter fra Uruk-haierne, der tager Frodo til fange, efter Shelob har forgiftet ham. Samvis følger Frodo helt til Dommedagsbjerget, hvor han hjælper ham hele vejen.

Sam elsker elverne og deres sprog, og derfor glædede han sig usigeligt til at møde Elrond i Kløvedal.

Efter eventyret om ringen gifter han sig med Rosa Hyttebo, og de får 13 børn. 
De kom til at hedde Elanor (opkaldt efter blomsten i Lorien), Guldlok, Frodo, Pippin, Merry, Hamfast, Rose, og andre.

Sam var borgmester Hobbiton i mange år. Da Rosie døde, tog han et skib til Valinor (det udødelige land).

Eksterne henvisninger 
 

Personer i Ringenes Herre
Tourmalet

Tourmalet henviser til forskellige artikler:

Tourmalet (ost) – ost fremstillet af fåremælk.

Col du Tourmalet – bjergpas i Pyrenæerne.
Col du Tourmalet

Col du Tourmalet er et bjergpas i Pyrenæernes franske del, beliggende i 2.115 meters højde.

Col du Tourmalet er et af de mest kendte pas i Tour de France, og er den stigning, som er blevet indlagt i løbet flest gange igennem løbets historie. Col du Tourmalet blev første gang introduceret i 1910, da Pyrenæerne blev en del af touren. I anledningen af Pyrenæerenes 100 års jubilæum i Tour de France, var der for første gang i tourens historie mål på toppen af Col du Tourmalet. Det var på 17. etape af Tour de France 2010.

Passet er det højeste i de franske pyrenæer.

Skisportsstedet La Mongie er beliggende øst for Col du Tourmalet.

Galleri

Col du Tourmalet i Tour de France (siden 1947)

Kildehenvisninger

Eksterne henvisninger 

Bjergpas i Frankrig
Tourmalet
Hautes-Pyrénées
Joaquin Phoenix

Joaquin Rafael Phoenix (28. oktober 1974) er en amerikansk skuespiller, filmproducer og instruktør. I 2006 blev han nomineret til en Oscar og vandt en Golden Globe for hovedrollen som Johnny Cash i Walk the Line. I 2019 fik han anmelderros i rollen som Jokeren fra DC-universet i filmen Joker. Rollen indbragte ham en Oscar for bedste mandlige hovedrolle i februar 2020. Han er også kendt som Leaf Phoenix. Han er bror til den afdøde skuespiller River Phoenix.

Phoenix har instrueret musikvideoer og produceret film og tv-shows. Han har desuden indspillet soundtracket til Walk the Line. Phoenix er kendt som social aktivist. Han er forkæmper for dyrerettigheder og veganer. Den 27. oktober 2008 bekendtgjorde han sin tilbagetrækning fra film til fordel for at fokusere på sin karriere inden for rapmusik. Bekendtgørelsen viste sig dog at være en del af Phoenix' skuespillerrolle i en mockumentary instrueret af Casey Affleck, I'm Still Here.

Udvalgt filmografi 
 To Die For (1995)
 8mm (1998)
 The Yards (1999)
 Gladiator (2000)
 Ladder 49 (2004)
 Hotel Rwanda (2004)
 The Village (2004)
 Walk the Line (2005)
 You Were Never Really Here (2017)
 Joker (2019)

Referencer

Eksterne henvisninger 

 

Skuespillere fra USA
Veganere
Oscar for bedste mandlige hovedrolle
Anne Linnet Band

Anne Linnet Band (dannet 1980) er et dansk popband med de tre sangerinder Anne Linnet, Sanne Salomonsen og Lis Sørensen. Anne Linnet Bands første koncert var den 27. marts 1980 på Skråen i Aalborg. I 1981 blev deres første album udgivet, som blev en kommerciel succes. I 1982 udgav de deres andet album, Cha Cha Cha. Bandets største hit var nummeret "Det er ikke det du siger".

I 2018 annoncerede de, at de ville tage på arenaturne i 2019.

Diskografi

Albummer
 Anne Linnet Band (CBS Records, 1981)
 Cha Cha Cha (CBS Records, 1982)

Singler
 Måne, sol & stjerner / Det er ikke det du siger (CBS Records, 1981)
 Cha cha cha (CBS Records, 1982)

Referencer

Eksterne henvisninger 
 Anne Linnets webside
 Officiel webside
 

Musikgrupper fra Danmark
Har spillet på Roskilde Festival
Musikgrupper fra 1980
Värmlands län

Värmlands län er et svensk län (amt) beliggende midt i Sverige. Det grænser op til Dalarnas län, Örebro län og Västra Götalands län og de norske fylker Østfold, Akershus og Hedmark.

Landskap 
Landskapet Värmland omfatter omtrent hele det nuværende Värmlands län, samt Karlskoga i Örebro län og Amnehärads församling i Gullspångs kommune i Västra Götalands län.

Større byer 
De ti største byer i Värmlands län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Eksterne henvisninger
Bazaar (band)

Bazaar var et dansk orkester. Deres musik indeholdt improvisation og er blevet klassificeret som verdensmusik, folkemusik og jazz.

Orkestret spillede sin sidste koncert i juli 2012 og blev derefter opløst.

Bandets medlemmer 
 Peter Bastian: Fagot, klarinet, ocarina, percussion
 Anders Koppel: Hammond B-3 Orgel
 Flemming Quist Møller: Congas, bongos, trommer, darbuka
 
 Tidligere: Mehmet Ozan: guitar, saz (et tyrkisk strengeinstrument)

Diskografi 
 Bazaar Live (1978)
 Gibbon Jump (1980)
 Nimbus (1983)
 Gypsy Joker (1986)
 En Gudedrøm (1987)
 Live In Concert (1987)
 Bazaar Musik (1993)
 Triology (2006)
 Vintage (2008)

Kilder

Eksterne henvisninger 
 Musiker-Børsen om Bazaar
 Biografi om Anders Koppel 

Musikgrupper fra Danmark
Har spillet på Roskilde Festival
Musikgrupper fra 1976
Sallingsundbroen

Sallingsundbroen er en bro over Sallingsund. Broen forbinder øen Mors med halvøen Salling, og den indgår i Primærrute 26.

Historie 

Den stigende biltrafik i 1920'erne og 1930'erne skabte ønske om en fast forbindelse, og de første møder herom blev holdt i 1933, hvor man dannede en brokomité i Nykøbing med det formål at påvirke de amtslige og statslige myndigheder til at få opført en bro over Sallingsund. I 1939 fremsatte professor Anker Engelund, der bl.a. havde projekteret Vilsundbroen, tre forslag:
 en toetages bro med vej øverst og jernbane nederst – den dyreste løsning og dengang ikke afprøvet nogetsteds
 en ren vejbro – den billigste løsning
 tosporet vejbro med et jernbanespor i hver vejbane – frarådet af DSB
Alle tre forslag indebar en broklap, så skibstrafikken kunne passere. Hvis broen også skulle føre jernbanen over, skulle den gå fra Glyngøre, hvor Sallingbanen endte, til Fårup på Mors. Herfra skulle der anlægges jernbane ind til Nykøbing Mors Station.

Sagen kom ikke videre under besættelsen, men derefter tog DSB og Nykøbing byråd den op igen og foreslog toetages broen. Den var der ikke penge til, og nye prisberegninger viste, at en ren vejbro var blevet endnu mere fordelagtig, endda som højbro uden broklap. En ren vejbro ville betyde, at DSB lukkede den dyre jernbanefærgerute, og så ville Sallingbanens eksistens på længere sigt også være truet. Dette dilemma, at man for at bevare Sallingbanen måtte droppe broplanerne, var medvirkende til, at bygningen af den nuværende bro først blev besluttet i 1966, hvor Sallingbanen alligevel var på vej til at blive nedlagt; persontrafikken blev indstillet i 1971, godstrafikken i 1979. Den 14. april 1966 vedtog Folketinget at bygge Sallingsundbroen som en højbro ved Pinen og Plagen. De vedtog dog ikke, hvornår byggeriet skulle igangsættes, og hvornår broen skulle stå færdig. 

Brobyggeriet begyndte i 1973 og broen blev indviet 30. maj 1978. Den er brugt som motiv på 50-kronesedlen fra 2009-serien. Broen erstattede to færgeoverfarter mellem Salling og Mors. Den ene var DSB's jernbanefærgerute mellem Nykøbing Mors og Glyngøre, der allerede blev indstillet 1. oktober 1977. Den anden blev kaldt "Motorfolkets Færge" og var drevet af Sallingsund Færgefart, der sejlede mellem Pinen i Salling og Plagen på Mors omtrent hvor broen er bygget. På det tidspunkt havde selskabet 5 færger i drift: Pinen, Plagen, Sallingsund, Legind Bjerge og Gammelør.

Noter

Eksterne kilder/henvisninger 

 Mogens Duus: Med toget til Glyngøre og Nykøbing Mors, 2009, s. 57f. og 67f.
 Vejdirektoratet. Sallingsundbroen

Vejbroer i Danmark
Bjælkebroer
Limfjorden
Bygninger, konstruktioner og anlæg i Skive Kommune
Bygninger, konstruktioner og anlæg i Morsø Kommune
Etableret i 1978